ΓΡΑΠΤΗ ΕΡΩΤΗΣΗ E-1891/99

υποβολή: Graham Watson (ELDR) προς την Επιτροπή

(29 Οκτωβρίου 1999)

Θέμα: Επιτόπιες δοκιμές γενετικά μεταλλαγμένων καλλιεργειών

ταν η Επιτροπή ενέκρινε επιτόπιες δοκιμές γενικά μεταλλαγμένων καλλιεργειών, έλαβεπόψη της το άρθρο 130Ρ(2) της Συνθήκης του Μάαστριχτ με την οποία ιδρύθηκε η ΕΕ;

Η πολιτική της Κοινότητας στον τομέα του περιβάλλοντος αποβλέπει σεψηλό επίπεδο προστασίας και λαμβάνειπόψη την ποικιλομορφία των καταστάσεων στις διάφορες περιοχές της Κοινότητας. Στηρίζεται στις αρχές της προφύλαξης και της προληπτικής δράσης της επανόρθωσης των καταστροφών του περιβάλλοντος, κατά προτεραιότητα στην πηγή, καθώς και στην αρχή ο ρυπαίνων πληρώνει. Οι ανάγκες στον τομέα της προστασίας του περιβάλλοντος πρέπει να λαμβάνονταιπόψη στον καθορισμό και την εφαρμογή των άλλων πολιτικών της Κοινότητας.

Στα πλαίσια αυτά, τα μέτρα εναρμόνισης που ανταποκρίνονται στις προαναφερόμενες ανάγκες περιλαμβάνουν, όπου ενδείκνυται, ρήτρα διασφάλισης που εξουσιοδοτεί τα κράτη μέλη να λαμβάνουν, για μη οικονομικούς περιβαλλοντικούς λόγους, προσωρινά μέτραποκείμενα σε κοινοτική διαδικασία ελέγχου.

Είναι σε θέση η Επιτροπή να εξηγήσει πώς οδηγηθήκαμε στην απόφαση για τις δοκιμές γενικά μεταλλαγμένων καλλιεργειών;

Απάντηση της κας Wallstrm εξ ονόματος της Επιτροπής

(7 Δεκεμβρίου 1999)

Οι επιτόπιες δοκιμές γενετικώς τροποποιημένων καλλιεργειών επιτρέπονται δυνάμει της οδηγίας 90/220/ΕΟΚ του Συμβουλίου της 23ης Απριλίου 1990 για τη σκόπιμη ελευθέρωση γενετικώς τροποποιημένων οργανισμών στο περιβάλλον(1). Στο μέρος Β της οδηγίας καθορίζεται η διαδικασία χορήγησης αδείας για τη σκόπιμη ελευθέρωση γενετικώς τροποποιημένων οργανισμών (ΓΤΟ) για σκοπούς έρευνας και ανάπτυξης.

Η οδηγία βασίζεται στην αρχή της προληπτικής δράσης σε σχέση με την ελευθέρωση οργανισμών που μπορούν να επηρεάσουν το περιβάλλον και στο ότι, στα πλαίσια του ελέγχου των κινδύνων από την ελευθέρωση ΓΤΟ, πρέπει να δοθεί ιδιαίτερη προσοχή στην προστασία τηςγείας του ανθρώπου και του περιβάλλοντος. Η οδηγία τονίζει την ανάγκη διεξαγωγής κατά περίπτωση εκτίμησης των κινδύνων για το περιβάλλον πριν από κάθε ελευθέρωση. Καλεί επίσης τα κράτη μέλη να ορίσουν αρμόδια αρχή για την εκτέλεση των απαιτήσεων της οδηγίας.

Στο άρθρο 4 της οδηγίας προβλέπεται ότι τα κράτη μέλη λαμβάνουν όλα τα κατάλληλα μέτρα προκειμένου να αποφευχθούν οι αρνητικές συνέπειες για την ανθρώπινηγεία και το περιβάλλον, οι οποίες μπορεί να προκύψουν από την σκόπιμη ελευθέρωση. Σύμφωνα με το άρθρο αυτό απαιτείται επίσης τα κράτη μέλη να ορίζουν την αρμόδια αρχή που είναι επιφορτισμένη με την εφαρμογή των απαιτήσεων της οδηγίας.

Στην πράξη, ελευθέρωση για σκοπούς έρευνας και ανάπτυξης, όπως στην περίπτωση επιτόπιας δοκιμής γενετικώς τροποποιημένης καλλιέργειας, μπορεί να πραγματοποιηθεί μόνο με τη συγκατάθεση της αρμόδιας αρχής του σχετικού κράτους μέλους. Προκειμένου να ληφθεί η εν λόγω συγκατάθεση, η ενδιαφερόμενη εταιρεία

ή το ενδιαφερόμενο πρόσωπο απευθύνει στην αρμόδια αρχή γνωστοποίηση που περιλαμβάνει τεχνικό φάκελο με τις αναγκαίες πληροφορίες για την αξιολόγηση των άμεσων ή μακροπρόθεσμων προβλέψιμων κινδύνων καθώς και αξιολόγηση των επιπτώσεων και των κινδύνων που συνεπάγονται οι ΓΤΟ για τηνγεία του ανθρώπου ή για το περιβάλλον.

Η αρμόδια αρχή αξιολογεί τις ανωτέρω πληροφορίες και εφόσον βεβαιωθεί ότι πληρούνται οι απαιτήσεις της οδηγίας τις διαβιβάζει σε όλα τα κράτη μέλη προκειμένου να διατυπώσουν τις απόψεις τους. Ο ρόλος της Επιτροπής είναι να διευκολύνει την ανταλλαγή πληροφοριών. Η ελευθέρωση μπορεί να πραγματοποιηθεί μόνο με τη γραπτή συγκατάθεση της αρμόδιας αρχής του κράτους μέλους.

Σε περίπτωση που αργότερα περιέλθουν στην αρμόδια αρχή πληροφορίες δυνάμενες να έχουν σημαντικές συνέπειες όσον αφορά τους κινδύνους της ελευθέρωσης, η αρμόδια αρχή μπορεί να ζητήσει από τον γνωστοποιούντα να τροποποιήσει τους όρους της σκόπιμης ελευθέρωσης, να την αναστείλει ή να την τερματίσει.

(1) ΕΕ L 117 της 8.5.1990.